alexandrainst/scandi-wiki huggingface dataset:
Quercus michauxii

Quercus michauxii er en eikeart som vokser i sørøstlige deler av USA. Artsnavnet hedrer den franske botanikeren André Michaux.

Den er løvfellende og blir vanligvis 18–24 meter høy, men kan bli opptil 35 meter. Barken er sølvgrå og oppsprukket med flak som løsner. Bladstilken er 5–20 mm lang. Bladene er avlange med kileformet basis og en bølgende bladrand med 9–14 par tenner. De er 10–23 cm lange og 5–12 cm brede, skinnende mørkegrønne på oversiden, og grågrønne og hårete på undersiden. Høstfargen er rød. Nøttene sitter 1–2 sammen på en kort stilk. Nøtteskåla omslutter halvparten av nøtta.

Quercus michauxii vokser i fuktig, temperert klima der somrene er varme, vintrene milde og korte og nedbøren jevnt fordelt i løpet av året. Den danner skog langs små og store elver på godt drenert, siltig leire. Her vokser den sammen med kvitask, skihickory, kvithickory, bitterhickory, kviteik, sumptre og av og til også ambratre. Litt mindre vanlig er pileik og andre eikearter, kvitalm, oksemagnolia, tulipantre, amerikabøk og virakfuru. I undervegetasjonen finnes blant annet piggaralia, Asimina triloba, amerikaagnbøk, Sabal minor, Styrax americanus og korsved.

Utbredelsen omfatter kystslettene fra New Jersey og lengst øst i Pennsylvania sørover til nordlige Florida og vestover til østlige Texas. Den vokser i Mississippi-dalen til lengst sørøst i Oklahoma, Arkansas, sørøstlige Missouri, sørlige Illinois og sørlige Indiana. Spredte bestander finnes i sørøstlige Kentucky og østlige Tennessee.

Kilder

Eksterne lenker 

 

Eikeslekten
Liste over statsledere i 1845



Europa

Nord-Amerika

Sør-Amerika

Oseania

Eksterne lenker
 Current Rulers ABC 
 Herskere
 CIDOB Foundation

1845
Liste over statsledere i 1844



Europa

Nord-Amerika

Sør-Amerika

Oseania

Eksterne lenker
 Current Rulers ABC 
 Herskere
 CIDOB Foundation

1844
Liste over statsledere i 1843



Europa

Nord-Amerika

Sør-Amerika

Oseania

Eksterne lenker
 Current Rulers ABC 
 Herskere
 CIDOB Foundation

1843
Liste over statsledere i 1842



Europa

Nord-Amerika

Sør-Amerika

Oseania

Eksterne lenker
 Current Rulers ABC 
 Herskere
 CIDOB Foundation

1842
Damaster

Carabus (Damaster) er en underslekt av billene i delgruppen (underfamilien) jordløpere (Carabinae) i familiegruppen løpebiller.

Utseende 
En ganske stor, avlang og langbeint, svart jordløper, gjerne med litt fiolett metallglans. Hode og pronotum er smale og langstrakte.

Levevis 
Artene kan finnes mest i skog. De er forholdsvis trege, nattaktive, bakkelevende rovdyr.

Utbredelse 
Gruppen er utbredt i Japan og det østligste Russland.

Systematisk inndeling 
Listen følger 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Latreille, 1802 Carabinae Latreille, 1802
 stammen Carabini Latreille, 1802
 slekten Carabus Linnaeus, 1758
 Underslekten Damaster Kollar, 1836 
 Carabus babaianus Ishikawa, 1983 - ofte plassert som en underart av C. blaptoides
 Carabus blaptoides (Kollar, 1836)
 Carabus capito (Lewis, 1881) - ofte plassert som en underart av C. blaptoides
 Carabus fortunei A. Adams, 1861 - ofte plassert som en underart av C. blaptoides
 Carabus oxuroides (Schaum, 1862) - ofte plassert som en underart av C. blaptoides
 Carabus rugipennis Motschulsky, 1861 - ofte plassert som en underart av C. blaptoides
 Carabus viridipennis (Lewis, 1880) - ofte plassert som en underart av C. blaptoides

Referanser

Eksterne lenker 

 
 

jordløpere
Biller formelt beskrevet i 1836
Mina Fürst Holtmann

Mina Fürst Holtmann (født 17. juli 1995) er en norsk alpinist. Hun representerer Bærums SK.

Hun vant super-G under norgesmesterskapet i alpint 2014 og utfor og super-G i 2015. I junior-VM i alpint 2015 tok hun gull i utfor.

Hun deltok under VM i alpint 2019, hvor hennes eneste resultat var «ikke fullført» i slalåm. Hun fikk sin første pallplassering i verdenscupen 17. desember 2019 da hun ble nummer to i storslalåm i Courchevel.

Hun deltok på Norges lag som tok bronse i lagkonkurransen i vinter-OL 2022 i Beijing. Under NM 2022 i Narvik vant hun slalåm og storslalåm og fikk tildelt kongepokalen.

Pallplasseringer i verdenscupen 
 2 pallplasseringer – (1 slalåm, 1 storslalåm) 
per 20. mars 2022

Medaljer i norske mesterskap

Referanser

Eksterne lenker 
 

Norske alpinister
Olympiske bronsemedaljevinnere for Norge
Medaljevinnere under Vinter-OL 2022
Deltakere for Norge under Vinter-OL 2022
Alpinister under Vinter-OL 2022
Deltakere under Vinter-OL for ungdom 2012
Juniorverdensmestre i alpint
Norgesmestere i utfor (alpint)
Norgesmestere i super-G
Olympiske bronsemedaljevinnere i alpint
Kongepokalvinnere i skiidrett
Personer fra Bærum kommune
Erik Knive

Erik Knive (født 1970) er konsernsjef for det norskeide globale vannkraftselskapet SN Power. Han har studert økonomi ved Harvard Business School og University of New Orleans. Han startet sin yrkeskarriere innen telekommunikasjon globalt i 1997, og byttet til energisektoren og SN Power i 2005. Etter en periode som konsernsjef for Green Resources AS fra mai 2016, ble han utnevnt til administrerende direktør for SN Power 1. juli 2019.

Referanser

Eksterne lenker 

Nettside SN Power
 https://energiteknikk.net/2019/06/erik-knive-ansatt-som-sjef-i-sn-power
 https://www.bistandsaktuelt.no/nytt-om-navn/2019/ny-administrerende-direktor-i-sn-power/
 https://www.dn.no/topic/Erik_Knive

Norske forretningsfolk
Kjennemerke for motorkjøretøy i Danmark

Kjennemerke for motorkjøretøy i Danmark har normalt to bokstaver og fem sifre, og er utstedt av myndighetene. Skiltene kan fås hos autoriserte bilforhandlere, bilinspeksjonsstasjoner eller offisielle registreringssenter (Skat Motor center). Det er en bokstavserie som ikke er geografisk tilknyttet, men tallene har nummerserie basert på kjøretøytype.

Nummerering før 2012 

På nummerkombinasjonen man kan se typen kjøretøy:

Typer 

Likbiler er registrert som om de hadde gule skilter (kommersiell bruk). Skiltene er imidlertid hvite (personlig bruk), noe som reflekterer synet at den avdøde er en passasjer snarere enn kommersiell frakt.

EU-plater 

Et nytt design med EU-stripe var forventet i 2008, men ble forsinket til 12 oktober 2009. Dette gjør Danmark potensielt til siste EU-land til å innføre EU-skilt (Kjennemerke for motorkjøretøy i Europa). EU-stripen er valgfri. Skriften ble litt endret på skilter utstedt etter midten av 2008. Siden juli 2009, kan bilkjøpere velge skilt med eller uten EU-stripen.

Hvis en dansk bil ikke har EU-skilt, må den være utstyrt med et godkjent ovalt nasjonalitetsmerke ved kjøring i utlandet. Skiltet skal være elliptisk (ovalt) 175×115 mm, hvit bakgrunn med svart skrift. Bokstavene må være 80 mm høye og avstanden mellom dem skal være 10 mm.

Færøyene 

Biler som er registrert på Færøyene før 1996 har skilter med hvit bakgrunn og sort tekst i det danske formatet, men med kun én bokstav, F.

Biler som er registrert etter 1996 har et eget format: hvit bakgrunn med blå tekst; to bokstaver og tre tall. Det er en blå stripe til venstre med færøysk flagg og koden "FO". Færøyene er utenfor EU.

Grønland 
Skiltene har en hvit bakgrunn og svart tekst  i dansk format med bokstavserien "GR" reservert for Grønland. Grønland er ikke medlem av EU og EU-skilt er ikke tilgjengelig.

Referanser

Eksterne lenker 

 
 nrpl.dk - Omfattende informasjon om danske bilskilt siden introduksjonen

Bilskilt
Mikhail Butkov

Mikhail Butkov var en sovjetisk politisk spion som vervet seg til KGB i 1984, ble sendt til Oslo i 1989, ble dobbeltagent for POT og MI5 samme året og hoppet av 22. mai 1991.

Historie 
Butkov ble plassert i «Arktisk seksjon» i KGB, noe som inkluderte Norge. Han kom til Oslo under dekke av å være journalist etter initiativ fra Lev Kosljakov, som var KGB-resident i Oslo fra 1988. Det første oppdraget var å reetablere kontakt med «DUDIN», som tidligere hadde vært forsøkt rekruttert av Viktor Grusjko, en tidligere KGB-agent fra 70-tallet. «DUDIN» var Reiulf Steen. Dette førte ikke til noe, og KGB la «DUDIN» på is i 1990. Deretter prøvde han seg på «JURIJ», som var forsøkt rekruttert som «konfidensiell kontakt» av KGB-agenten Vladimir Sjisjin - også på 70-tallet. «JURIJ» var Thorbjørn Jagland, som på 70-tallet var formann i AUF. Dette førte heller ikke til noen politisk gevinst for KGB, så den neste mulige rekrutteringa var «STEKLOV», som var forsøkt rekruttert av KGB-agenten Boris Kirillov frem til 4. mai 1990. Denne rektrutteringa hadde ikke Butkov noe med å gjøre, men han var da blitt dobbeltagent, og greide å få tak i identiteten til «STEKLOV» i KGB-hovedkvarteret i Moskva, og det var Jens Stoltenberg. Dette førte heller ikke til noe, for Stoltenberg hadde før dette rapportert om samtalene med Kirillov til POT. Det var også flere personer som ble kultiverte av KGB, for eksempel en person med dekknavnet «VIKING», som ble sagt å tilhøre Forsvarets Forskningsinstitutt, sammen med «OSTAP» og «KROT», som leverte teknisk og vitenskapelig informasjon.

Takket være Butkov, var KGB-operasjoner i Norge likevel i stor grad under kontroll i tiden 1989 til 1991. KGB sin siste offensiv ble stanset før den kom skikkelig i gang.

I POT ble det Ener Brusletto som overtok som føringoffiser for dobbeltagenten Butkov, og de hadde en fast møteplass ved Godlia T-banestasjon i Oslo. Brusletto kontaktet også MI5 og MI6 ved agenten John Venning slik at de sammen kunne dra nytte av dobbeltagenten. Butkov skaffet dem dokumentfoto med særdeles nyttig informasjon, mellom annet bevis på at Russland ikke ville gripe inn dersom USA skulle angripe Irak i Golfkrigen.

Referanser 

Sovjetiske spioner
Dobbeltagenter
Sider uten gjennomgåtte oversettelser
Spioner under den kalde krigen
Compresselater

Compresselater er en slekt av biller som hører til familien smellere (Elateridae).

Utseende 
En ganske liten (5,5 millimeter), nokså bred og ganske flat, tofarget smeller. Forkeoppen er rødlig, metsparten av dekkvingene og pronotums sider svartaktig. Antennene er sagtakkede, rundt halvparten så lange som hode + pronotum. Pronotum er mye bredere enn langt, litt rundet. Dekkvingene er noe rundede, beina forholdsvis korte.

Utbredelse 
Arten er beskrevet fra India (Tamil Nadu).

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 – store, brede, skjellkledte arter
 Stammen Agrypnini Candéze, 1851
 Slekten Compresselater Platia & Gudenzi, 2006 
 Compresselater bicolor Platia & Gudenzi, 2006

Referanser

Eksterne lenker 
 

Smellere
Indias insekter
Biller formelt beskrevet i 2006
Toorongus

Toorongus er en slekt av biller som hører til familien smellere (Elateridae).

Utseende 
Små til middelsstore (7-8 millimeter), avlange, blanke, rødbrunlige smellere. Oversiden er fint hårete. Hodet er kort og bredt, med små fasettøyne. Antennene er 11-leddete, tynne, litt fortykkede mot spissen, omtrent så lange som hode + pronotum. Brystskjoldet (pronotum) er rundet, omtrent så langt som bredt, spredt og nokså grovt punktert. Sidekantene er tydelig markerte, og bakhjørnene er noe tilbaketrukket. Dekkvingene har tydelige lengdestriper.

Utbredelse 
Slekten er utbredt i det østlige Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien tannsmellere, Dendrometrinae Gistel, 1856
 Stammen Ctenicerini Fleutiaux, 1936 - eventuelt regnet til Prosternini
 Slekten Toorongus Neboiss, 1957
 Toorongus bivius Neboiss, 1957
 Toorongus excelsus Neboiss, 1957
 Toorongus jugulatus (Candèze, 1900)
 Toorongus minutus (Schwarz, 1903)

Eksterne lenker 
 Atlas of Living Australia - Toorongus  Besøkt 17.12. 2019.
 

Smellere
Biller formelt beskrevet i 1957
Australias insekter
Lamononia

Lamononia er en slekt av biller som hører til familien smellere (Elateridae).

Utbredelse 
Slekten er utbredt i Sør-Amerika (Brasil).

Systematisk inndeling 
 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien storsmellere, Elaterinae Leach, 1815
 Stammen Ampedini Gistel, 1856
 Understammen Dicrepidiina Candéze, 1859 
 Slekten Lamononia van Zwaluwenburg, 1928 
 Lamononia monticola Van Zwaluwenburg, 1928

Eksterne lenker 
 

Smellere
Biller formelt beskrevet i 1928
Brasils insekter
Liste over statsledere i 2020



Asia

Europa

Nord-Amerika

Oseania

Referanser

Eksterne lenker
 Herskere gjennom tiden
 WorldStatesmen - et online leksikon over ledere av nasjoner og territorier
 Portale Storia en liste over nåværende herskere etter land
 CIDOB Foundation
Cechenochilus

Carabus (Cechenochilus) er en underslekt av billene i delgruppen (underfamilien) jordløpere (Carabinae) i familiegruppen løpebiller.

Utseende 
Underslekten omfatter nokså store (gjerne ca. 30 millimeter), avlange Carabus-arter. Artene er svarte, oftest med tydelig, men ikke svært sterk metallglans, gjerne med metallisk farget ytterkant på dekkvingene. Dekkvingene er ovale og har lite utpreget skulptur.

Levevis 
Artene kan finnes mest i skog. De er forholdsvis trege, nattaktive, bakkelevende rovdyr.

Utbredelse 
Underslekten er utbredt i Asia.

Systematisk inndeling 
Listen følger 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Latreille, 1802 Carabinae Latreille, 1802
 stammen Carabini Latreille, 1802
 slekten Carabus Linnaeus, 1758
 Underslekten Cechenochilus Motschulsky, 1850 
 Carabus adangensis Gottwald, 1983
 Carabus adyg Zamotajlov, 1997 - ofte regnet som en underart av C. boeberi
 Carabus aequaliceps (Reitter, 1896) - ofte regnet som en underart av C. boeberi
 Carabus boeberi Adams, 1817
 Carabus buschi Semenov & Znojko, 1932 - ofte regnet som en underart av C. boeberi
 Carabus felix Semenov & Znojko, 1932 - ofte regnet som en underart av C. boeberi
 Carabus flagrans Semenov, 1898 - ofte regnet som en underart av C. boeberi
 Carabus heydenianus (Starck, 1889)
 Carabus kokujewi Semenov, 1898
 Carabus lazorum Belousov & Zamotajlov, 1999
 Carabus longiceps Chaudoir, 1846 - ofte regnet som en underart av C. boeberi
 Carabus schachensis Mandl, 1955 - ofte regnet som en underart av C. boeberi
 Carabus tschitscherini Semenov, 1897 - ofte regnet som en underart av C. boeberi

Referanser

Eksterne lenker 
 
 

Jordløpere
Biller formelt beskrevet i 1850
Iniopachus

Carabus (Iniopachus) er en underslekt av billene i delgruppen (underfamilien) jordløpere (Carabinae) i familiegruppen løpebiller.

Utseende 
Underslekten omfatter nokså store (gjerne ca. 30 millimeter), avlange, metallisk fargede Carabus-arter. Dekkvingene er ovale og har utpreget skulptur.

Levevis 
Artene kan finnes mest i skog. De er forholdsvis trege, nattaktive, bakkelevende rovdyr.

Utbredelse 
Arten er bare kent fra Pyreneene i Frankrike, Andorra og Spania.

Systematisk inndeling 
Listen følger 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Latreille, 1802 Carabinae Latreille, 1802
 stammen Carabini Latreille, 1802
 slekten Carabus Linnaeus, 1758
 Underslekten Iniopachus Solier, 1848 
 Carabus auriculatus Putzeys, 1872 - Spania
 Carabus pyrenaeus Audinet-Serville, 1821 - Spania, Frankrike, Andorra

Referanser

Eksterne lenker 
 

Jordløpere
Biller formelt beskrevet i 1848
Eupachys

Carabus (Eupachys) er en underslekt av billene i delgruppen (underfamilien) jordløpere (Carabinae) i familiegruppen løpebiller.

Utseende 
Underslekten omfatter nokså store (gjerne ca. 30 millimeter), noe brede, halvblankt svarte Carabus-arter. Hodet er nokså stort med kraftige, fremstrakte kjever (mandibler). Pronotum er rundet, mye bredere enn langt og noe bredere enn hodet. Dekkvingene er ovale og har læraktig skulptur, ikke radvis ordnet.

Levevis 
Artene kan finnes mest i skog. De er forholdsvis trege, nattaktive, bakkelevende rovdyr og kan finnes i ganger gravd ut av gnagere.

Utbredelse 
Gruppen er utbredt i Asia (Russland, Mongolia).

Systematisk inndeling 
Listen følger 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Latreille, 1802 Carabinae Latreille, 1802
 stammen Carabini Latreille, 1802
 slekten Carabus Linnaeus, 1758
 Underslekten Eupachys Chaudoir, 1857 
 Carabus acutithorax Deuve, 1989 
 Carabus glyptopterus Fischer von Waldheim, 1827

Referanser

Eksterne lenker 
 Bilde av Carabus glyptopterus
 
 

Jordløpere
Biller formelt beskrevet i 1857
Cratocephalus

Carabus (Cratocephalus) er en underslekt av billene i delgruppen (underfamilien) jordløpere (Carabinae) i familiegruppen løpebiller.

Utseende 
Underslekten omfatter nokså store (gjerne ca. 30 millimeter), noe brede, halvblankt svarte Carabus-arter. Hodet er nokså stort med kraftige, fremstrakte kjever (mandibler). Pronotum er rundet, mye bredere enn langt og noe bredere enn hodet. Dekkvingene er ovale og har læraktig skulptur, ikke radvis ordnet.

Levevis 
Artene kan finnes mest i skog. De er forholdsvis trege, nattaktive, bakkelevende rovdyr og kan finnes i ganger gravd ut av gnagere.

Utbredelse 
Gruppen er utbredt i Asia (Kirgisistan, Kasakhstan, Kina).

Systematisk inndeling 
Listen følger 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Latreille, 1802 Carabinae Latreille, 1802
 stammen Carabini Latreille, 1802
 slekten Carabus Linnaeus, 1758
 Underslekten Cratocephalus Kirsch, 1857 
 Carabus balassogloi Dohrn, 1882
 Carabus chan Breuning, 1932
 Carabus cicatricosus Fischer von Waldheim, 1844
 Carabus corrugis Dohrn, 1882
 Carabus narinensis Csiki, 1927
 Carabus solskyi Ballion, 1878

Referanser

Eksterne lenker 
 Bilde av Cratocephalus balassogloi
 Bilde av Cratocephalus narinensis
 Bilde av Cratocephalus solskyi
 

Jordløpere
Biller formelt beskrevet i 1857
Propalaus

Propalaus er en slekt av biller som hører til familien smellere (Elateridae).

Utseende 
Midelsstore (ca. 25 millimeter), avlange smellere, brunrøde eller svarte, kroppen for en stor del dekket med skjell som kan være lyse eller mørke. Antennene er korte og kraftige, sterkt sagtakkede. Pronotum er firkantet, noe lengre enn bredt, skjellkledt bortsett fra en blank midtstripe, bakhjørnene kort uttrukne. Dekkvingene har fine punktrader.

Utbredelse 
Slekten er kjent fra Ecuador og Bolivia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 
 Stammen Hemirhipini Candéze, 1857 
 Slekten Propalaus Casari, 2008
 Propalaus alicii (Pjatakowa, 1941)
 Propalaus haroldi (Candèze, 1878)

Referanser

Eksterne lenker 

 

Smellere
Biller formelt beskrevet i 2008
Bolivias insekter
Ecuadors insekter
Keir Starmer

Keir Rodney Starmer (født 2. september 1962 i London) er en britisk politiker og advokat som fra 4. april 2020 er leder i Labour Party. Han har vært medlem av Underhuset siden 2015. Starmer hadde ansvar for brexitporteføljen i Jeremy Corbyns skyggeregjering.

Han var direktør i påtalemyndigheten for England og Wales, Crown Prosecution Service, fra 2008 til 2013.

Etter å ha fått advokatbevilling tok han utelukkende oppdrag som forsvarer, med spesialisering i menneskerettigheter. Han ble utnevnt til Queen’s Counsel (QC) i 2002 og Knight Commander i Order of the Bath (KCB) i 2014. Han ble tatt i ed som medlem av Privy Council 19. juli 2017.

I mai 2022 kunngjorde det britiske politiet åpningen av en etterforskning av et angivelig brudd på reglene for sanitær innesperring som var gjeldende i 2021 i Storbritannia.

Referanser

Eksterne lenker 
 
 

 
Britiske parlamentsmedlemmer
Engelske advokater
Partiledere
Medlemmer av Det kongelige råd (Storbritannia)
Medlemmer av Labour Party (Storbritannia)
Order of the Bath
Personer fra London
Personer fra distriktet Tandridge
Lingana

Lingana er en slekt av biller som hører til familien smellere (Elateridae).

Utseende 
Middelsstore til nokså store (ca. 25-30 millimeter), avlange, halvblanke, mørke smellere, pronotums sider bredt rødlige. Hodet er kort og bredt, med små fasettøyne. Antennene er 11-leddete, tynne, knapt så lange som hode + pronotum. Brystskjoldet (pronotum) er firkantet, omtrent så langt som bredt, spredt og fint punktert. Sidekantene er tydelig markerte, og bakhjørnene er noe tilbaketrukket. Dekkvingene har utydelige lengdestriper.

Utbredelse 
Slekten er utbredt langs kysten i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien tannsmellere, Dendrometrinae Gistel, 1856
 Stammen Ctenicerini Fleutiaux, 1936 - eventuelt regnet til Prosternini
 Slekten Lingana Neboiss, 1960
 Lingana dombarta Neboiss, 1960
 Lingana illita (Candéze, 1863)

Eksterne lenker 
 Atlas of Living Australia - Lingana  Besøkt 18.12. 2019.
 

Smellere
Biller formelt beskrevet i 1960
Australias insekter
Lampropsephus

Lampropsephus er en slekt av biller som hører til familien smellere (Elateridae).

Utseende 
En middelsstor (ca. 15 millimeter), avlang, blank, mørkt blålig metallisk farget smeller. Oversiden er fint hårete. Antennene er sagtakkede, nokså tykke, noe kortere enn hode + pronotum. Pronotum er noe rundet, omtrent så labgt som bredt, svært blankt og fint punktert, bakhjørnene spisst trukket ut bakover. Dekkvingene har tydelige punktstriper.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Utbredelse 
Slekten er utbredt i Sørøst-Asia (Thailand).

Systematisk inndeling 
 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien storsmellere, Elaterinae Leach, 1815
 Stammen Ampedini Gistel, 1856
 Understammen Dicrepidiina Candéze, 1859 
 Slekten Lampropsephus Fleutiaux, 1929 
 Lampropsephus cyaneus (Candéze, 1878)

Eksterne lenker 
 Bilde av arten
 

Smellere
Biller formelt beskrevet i 1878
Thailands insekter